**ΠΡΟΘΕΣΜΙΑ ΓΙΑ ΥΠΟΒΟΛΗ ΑΙΤΗΣΕΩΝ ΔΩΡΕΑΝ ΣΙΤΙΣΗΣ ΠΡΩΤΟΕΤΩΝ ΦΟΙΤΗΤΩΝ ΚΑΙ ΦΟΙΤΗΤΩΝ ΠΡΟΗΓΟΥΜΕΝΩΝ ΕΤΩΝ**

**ΑΚΑΔΗΜΑΪΚΟΥ ΕΤΟΥΣ 2025-2026**

από 04-10-2025 έως 12-10-2025

**ΠΛΗΡΟΦΟΡΙΕΣ- ΔΙΑΔΙΚΑΣΙΑ ΑΙΤΗΣΕΩΝ ΓΙΑ ΔΩΡΕΑΝ ΣΙΤΙΣΗ ΠΡΟΠΤΥΧΙΑΚΩΝ, ΜΕΤΑΠΤΥΧΙΑΚΩΝ, ΔΙΔΑΚΤΟΡΙΚΩΝ ΦΟΙΤΗΤΩΝ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ 2025-26**

Οι φοιτητές που επιθυμούν να σιτίζονται δωρεάν πρέπει να συμπληρώσουν ηλεκτρονική αίτηση δωρεάν σίτισης και να την υποβάλουν μαζί με τα απαιτούμενα δικαιολογητικά στον ακόλουθο ηλεκτρονικό σύνδεσμο (link) <http://sitisi.uniwa.gr/>

**ΠΡΟΣΟΧΗ!!! Μετά την οριστική υποβολή της αίτησης, επιβάλλεται η παρακολούθηση της εξέλιξης της αίτησης μέσω της εφαρμογής , προκειμένου να διαπιστωθεί η Έγκριση/Απόρριψη ή η υποχρέωση για διόρθωση και υποβολή επιπλέον δικαιολογητικών**

**Τα πεδία με \* είναι υποχρεωτικά!**

**Τα πεδία με**  **ενημερώνονται αυτόματα από το πληροφοριακό σύστημα του Πανεπιστημίου. Αν σε οποιαδήποτε από τα προσυμπληρωμένα πεδία τα στοιχεία είναι λανθασμένα ή είναι κενά ή έχουν μεταβληθεί (σε σχέση με αυτά που αρχικά είχαν δηλωθεί) πρέπει να γίνει ΥΠΟΧΡΕΩΤΙΚΑ πρώτα επικοινωνία με τη Γραμματεία του Τμήματός, να διορθωθούν και μόνο τότε, μπορεί να υποβληθεί η αίτηση για δωρεάν σίτιση (επιλογή ΥΠΟΒΟΛΗ)**

Τα επισυναπτόμενα έγγραφα θα πρέπει να είναι σε μορφή PDF ή JPG, που έχουν προκύψει από χρήση σαρωτή (scanner), το καθένα να μην υπερβαίνει σε μέγεθος τα 2ΜΒ και το μέγεθος εκτύπωσης να είναι Α4.

Κατά τη σάρωση των εγγράφων, η κάθε όψη πρέπει να έχει τον ορθό προσανατολισμό (όχι ανάποδα). Κάθε δικαιολογητικό, το οποίο έχει περισσότερες από μία σελίδες (π.χ. φωτοτυπία Ταυτότητας, πιστοποιητικό οικογενειακής κατάστασης κ.λ.π.), πρέπει να έχει τη μορφή ενός ενιαίου ηλεκτρονικού αρχείου PDF ή JPG και όχι κάθε σελίδα χωριστά.

**Οι αιτήσεις που τα επισυναπτόμενα δικαιολογητικά δεν πληρούν τις παραπάνω προδιαγραφές θα επιστρέφονται για διόρθωση και επανυποβολή.**

**ΠΡΟΣΟΧΗ!!!** Τα επισυναπτόμενα αρχεία να μην προέρχονται μετά από λήψη φωτογραφίας και μετατροπής τους σε PDF, διότι δεν μπορούν ούτε να εκτυπωθούν αλλά ούτε να επεξεργασθούν.

**Σε περίπτωση που τα αρχεία είναι μεγαλύτερα από 2ΜΒ**: Σαρώνονται εκ νέου ασπρόμαυρα και με χαμηλότερη ανάλυση (έως 150 dpi), κι αν το πρόβλημα παραμένει μπορεί να γίνει χρήση διαφορετικού προγράμματος περιήγησης (π.χ. Mozilla Firefox ή Opera ή Edge ή Tor αντί Chrome).

**Σε περίπτωση αλλοδαπών φοιτητών,** ξενόγλωσσοι τίτλοι, πιστοποιητικά και βεβαιώσεις της αλλοδαπής υποβάλλονται και γίνονται υποχρεωτικά αποδεκτά σε ευκρινές φωτοαντίγραφο από το επικυρωμένο, από δικηγόρο, αντίγραφο του πρωτοτύπου και απαραιτήτως πρέπει να συνοδεύονται από επίσημη μετάφρασή τους στην ελληνική γλώσσα, η οποία θα υποβάλλεται σε απλό ευκρινές φωτοαντίγραφο από το πρωτότυπο, που εκδίδει η μεταφραστική υπηρεσία ή εξουσιοδοτημένος δικηγόρος.

**Σημειώνεται, ότι όλα τα παραπάνω έγγραφα πρέπει να είναι του τρέχοντος έτους, δηλαδή με ημερομηνία έκδοσης 2025.**

Σύμφωνα με τη Κοινή Υπουργική Απόφαση: Φ.5/65835/Β3/18.06.2012, για το ακαδημαϊκό έτος 2024-2025 **δωρεάν σίτιση δικαιούνται:**

**Α.** Οι ενεργοί φοιτητές των Α.Ε.Ι. της ημεδαπής του πρώτου-δεύτερου-τρίτου κύκλου σπουδών, εφόσον δεν είναι κάτοχοι πτυχίου, μεταπτυχιακού ή διδακτορικού τίτλου αντίστοιχα (δηλαδή ίδιου κύκλου σπουδών).

**Βi.** Οι εγγεγραμμένοι ως φιλοξενούμενοι φοιτητές σε Α.Ε.Ι. της ημεδαπής, οι οποίοι προέρχονται από άλλα Α.Ε.Ι. της ημεδαπής στο πλαίσιο εκπαιδευτικών ή ερευνητικών προγραμμάτων.

**Bii.** Οι εγγεγραμμένοι ως φιλοξενούμενοι φοιτητές σε Α.Ε.Ι. της ημεδαπής, οι οποίοι προέρχονται από ομοταγή ιδρύματα της αλλοδαπής στο πλαίσιο εκπαιδευτικών ή ερευνητικών προγραμμάτων.

**Γ.** Οι αλλοδαποί υπότροφοι του Υπουργείου Παιδείας, οι οποίοι πραγματοποιούν προπτυχιακές σπουδές σε Α.Ε.Ι. της ημεδαπής, εφόσον πληρούν τις παρακάτω προϋποθέσεις δωρεάν σίτισης, εξαιρουμένων των περιπτώσεων Βii και Γ.

**Προϋποθέσεις δωρεάν σιτιζομένων:**

**Α.** **Άγαμοι φοιτητές μέχρι και 25 ετών**, που το ετήσιο οικογενειακό εισόδημα του τελευταίου φορολογικού έτους (2024) δεν υπερβαίνει τις 45.000€ προκειμένου για οικογένεια με ένα (1) μόνο τέκνο. Για οικογένειες με δύο (2) τέκνα και πλέον, το παραπάνω ποσό προσαυξάνεται κατά 5.000€ για κάθε τέκνο πέραν του πρώτου. Το ποσό προσαυξάνεται κατά 3.000€ εφόσον ο/η αδελφός/ή του δικαιούχου φοιτητή είναι ενεργός/ή φοιτητής/τρια του πρώτου κύκλου σπουδών.

**Β.**  **Έγγαμοι φοιτητές,** των οποίων το ετήσιο οικογενειακό εισόδημα, όπως προκύπτει από το εκκαθαριστικό σημείωμα του τελευταίου φορολογικού έτους (2024), δεν υπερβαίνει τις 45.000€. Προκειμένου για έντεκνη οικογένεια, το ποσό αυτό προσαυξάνεται κατά 5.000€ για κάθε ανήλικο τέκνο.

**Γ.** **Άγαμοι φοιτητές άνω των 25 ετών,** των οποίων το ετήσιο ατομικό εισόδημα, όπως προκύπτει από το εκκαθαριστικό σημείωμα του τελευταίου φορολογικού έτους (2024), δεν υπερβαίνει τις 25.000€.

Ως **ετήσιο οικογενειακό εισόδημα** νοείται το συνολικό ετήσιο φορολογούμενο πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του ίδιου του φοιτητή, των γονέων του και των ανήλικων αδελφών του από κάθε πηγή. Το ίδιο ισχύει και για την περίπτωση του έγγαμου φοιτητή.

Τα κατά περίπτωση διαμορφούμενα ποσά μειώνονται κατά 10% όταν οι δικαιούχοι φοιτητές κατοικούν μόνιμα στο δήμο που έχει την έδρα της η Λέσχη ή το Ίδρυμα εάν σε αυτό δεν λειτουργεί Λέσχη.

**ΣΗΜΕΙΩΣΗ:**Το οικογενειακό εισόδημα προκύπτει από  το φορολογητέο εισόδημα του πίνακα Γ, καθώς και από τα αυτοτελώς φορολογούμενα ποσά του πίνακα Δ, όπως εμφανίζονται στο εκκαθαριστικό σημείωμα φορολογικού έτους 2024.

**ΔΗΛΑΔΗ ΟΙΚΟΓΕΝΕΙΑΚΟ ΕΙΣΟΔΗΜΑ=ΦΟΡΟΛΟΓΗΤΕΟ ΕΙΣΟΔΗΜΑ (Γ)+ ΑΥΤΟΤΕΛΩΣ ΦΟΡΟΛΟΓΟΥΜΕΝΑ ΠΟΣΑ (Δ)**

*Η υπηρεσία μπορεί να ζητά το Ε1 των γονέων ή και του φοιτητή ή των αδελφών, όπου κρίνεται αναγκαίο.*

***ΑΝΑΛΥΤΙΚΑ ΟΙ ΔΙΚΑΙΟΥΜΕΝΟΙ ΔΩΡΕΑΝ ΣΙΤΙΣΗΣ ΦΟΙΤΗΤΕΣ***

**ΠΡΟΠΤΥΧΙΑΚΟΙ ΦΟΙΤΗΤΕΣ:** όσα τα έτη κανονικής-ελάχιστης φοίτησης συν δύο (2) έτη. Συγκεκριμένα για πρόγραμμα σπουδών τεσσάρων (4) ετών, μέχρι και το 12ο εξάμηνο και για πρόγραμμα σπουδών πέντε (5) ετών, μέχρι και το 14ο εξάμηνο.

**ΜΕΤΑΠΤΥΧΙΑΚΟΙ ΦΟΙΤΗΤΕΣ:** όσα τα έτη κανονικής φοίτησης. Συγκεκριμένα για πρόγραμμα σπουδών ένα και μισό (1,5) έτος, μέχρι και το 3ο εξάμηνο και για πρόγραμμα σπουδών δύο (2) ετών, μέχρι και το 4ο εξάμηνο.

**ΔΙΔΑΚΤΟΡΙΚΟΙ ΦΟΙΤΗΤΕΣ-ΥΠΟΨΗΦΙΟΙ ΔΙΔΑΚΤΟΡΕΣ:** για τέσσερα (4) έτη.

**ΠΙΝΑΚΑΣ 1: ΟΡΙΑ ΕΙΣΟΔΗΜΑΤΟΣ**

|  |  |  |  |  |  |
| --- | --- | --- | --- | --- | --- |
| ***Άγαμοι φοιτητές*** | | | | | |
| *Οικογένεια, που η Μόνιμη κατοικία είναι* ***εκτός*** *Δήμου Αιγάλεω με:* | | | | | |
|  | 1 παιδί | 2 παιδιά | 3 παιδιά | 4 παιδιά | 5 παιδιά |
|  | 45.000 | 50.000 | 55.000 | 60.000 | 65.000 |
| 2ος φοιτητής |  | 53.000 | 58.000 | 63.000 | 68.000 |
| 3ος φοιτητής |  |  | 61.000 | 66.000 | 71.000 |
| *Οικογένεια, που η Μόνιμη κατοικία είναι* ***εντός*** *Δήμου Αιγάλεω με:* | | | | | |
|  | 1 παιδί | 2 παιδιά | 3 παιδιά | 4 παιδιά | 5 παιδιά |
|  | 40.500 | 45.000 | 49.500 | 54.000 | 58.500 |
| 2ος φοιτητής |  | 47.700 | 52.200 | 56.700 | 61.200 |
| 3ος φοιτητής |  |  | 54.900 | 59.400 | 63.900 |
|  | | | | | |
| ***Έγγαμοι Φοιτητές*** | | | | | |
| *Οικογένεια, που η Μόνιμη κατοικία είναι* ***εκτός*** *Δήμου Αιγάλεω με:* | | | | | |
|  | Χωρίς παιδιά | 1 παιδί | 2 παιδιά | 3 παιδιά | 4 παιδιά |
|  | 45.000 | 50.000 | 55.000 | 60.000 | 65.000 |
| *Οικογένεια, που η Μόνιμη κατοικία είναι* ***εντός*** *Δήμου Αιγάλεω με:* | | | | | |
|  | Χωρίς παιδιά | 1 παιδί | 2 παιδιά | 3 παιδιά | 4 παιδιά |
|  | 40.500 | 45.000 | 49.500 | 54.000 | 58.500 |
|  | | | | | |
| ***Άγαμοι φοιτητές (25 και άνω)*** | | | | | |
| Κάτοικοι **εκτός** Δήμου Αιγάλεω: 25.000 | | | | | |
| Κάτοικοι **εντός** Δήμου Αιγάλεω: 22.500 | | | | | |

**Υποχρεωτικά δικαιολογητικά**:

***1. Πιστοποιητικό Οικογενειακής Κατάστασης του 2025***

**1.1.** **Για τους Έλληνες πολίτες** εκδίδεται μέσω της πλατφόρμας: [https://www.gov.gr/ipiresies/oikogeneia/oikogeneiake-katastase/pistopoietiko-oikogeneiakes-](https://www.gov.gr/ipiresies/oikogeneia/oikogeneiake-katastase/pistopoietiko-oikogeneiakes-katastases) [katastases](https://www.gov.gr/ipiresies/oikogeneia/oikogeneiake-katastase/pistopoietiko-oikogeneiakes-katastases)

**1.2.** **Για τους Κύπριους φοιτητές** απαιτείται Πιστοποιητικό Οικογενειακής κατάστασης, που εκδίδεται από την αρμόδια αρχή της χώρας (Κύπρου).

**1.3.** **Για τους φοιτητές που είναι κάτοικοι εξωτερικού (εκτός Κύπρου)** απαιτείται Βεβαίωση από την αρμόδια αρχή της χώρας [μετάφραση].

***[το αρχείο που θα αναρτάται, πρέπει να έχει τη μορφή ενός [1] ενιαίου ηλεκτρονικού αρχείου (όχι κάθε σελίδα ξεχωριστά), να έχει η κάθε όψη τον ορθό προσανατολισμό (όχι ανάποδα ή πλάγια), να είναι του τελευταίου 6μήνου και να έχει το όνομα: ΠΙΣΤΟΠΟΙΗΤΙΚΟ ΟΙΚΟΓΕΝΕΙΑΚΗΣ ΚΑΤΑΣΤΑΣΗΣ ]***

***2. Αντίγραφο Αστυνομικής Ταυτότητας (δύο όψεων) ή Ταυτότητας Ομογενούς ή Διαβατηρίου.***

Στην περίπτωση αλλοδαπών απαιτείται και φωτοαντίγραφο άδειας διαμονής ή αποδεικτικό κατάθεσης αίτησης για την έκδοσή της.

***[το αρχείο που θα αναρτάται, πρέπει να έχει τη μορφή ενός [1] ενιαίου ηλεκτρονικού αρχείου (όχι κάθε σελίδα ξεχωριστά), να έχει η κάθε όψη τον ορθό προσανατολισμό (όχι ανάποδα ή πλάγια) και να έχει το όνομα: ΑΣΤΥΝΟΜΙΚΗ ΤΑΥΤΟΤΗΤΑ ή ΤΑΥΤΟΤΗΤΑ ΟΜΟΓΕΝΟΥΣ ή ΔΙΑΒΑΤΗΡΙΟ]***

***3. Έγγραφο δημόσιας αρχής ή υπηρεσιών ή οργανισμών κοινής ωφέλειας (ΔΕΗ, ΟΤΕ, ΕΥΔΑΠ, Κινητής Τηλεφωνίας) του 2025, από όπου να προκύπτει ο τόπος μόνιμης κατοικίας των γονέων των φοιτητών*.** (Προσοχή!!! Όχι της μισθωμένης κατοικίας του φοιτητή στην πόλη φοίτησης!!!)

**3.1.** **Για τους Κύπριους φοιτητές** απαιτείται  **βεβαίωση μόνιμης κατοικίας** από την αρμόδια αρχή της χώρας, στην οποία να αποτυπώνεται σαφώς ο τόπος μόνιμης κατοικίας: 1) του ίδιου του φοιτητή και 2) των γονέων του.

**3.2.** **Για τους φοιτητές που είναι κάτοικοι εξωτερικού (εκτός Κύπρου )**  απαιτείται **βεβαίωση μόνιμης κατοικίας** από την αρμόδια αρχή της εκάστοτε χώρας , στην οποία να αποτυπώνεται σαφώς ο τόπος μόνιμης κατοικίας: 1) του ίδιου του φοιτητή και 2) των γονέων του.

***[ το αρχείο που θα αναρτάται πρέπει να είναι του τελευταίου 6μήνου και να έχει το όνομα: ΕΓΓΡΑΦΟ ΜΟΝΙΜΗΣ ΚΑΤΟΙΚΙΑΣ]***

***4******. Πράξη Διοικητικού Προσδιορισμού Φόρου [εκκαθαριστικό σημείωμα - έντυπο ΦΕΦΠ 2024 (συνολικά 4 σελίδες) ] της αρμόδιας Δ.Ο.Υ., φορολογικού έτους 2024 των ΓΟΝΕΩΝ και των ΑΝΗΛΙΚΩΝ ΑΔΕΛΦΩΝ του φοιτητή***

**4.1.** Για τους **ΕΛΛΗΝΕΣ** πολίτεςεκδίδεται ηλεκτρονικά σε μορφή PDF, με τους κωδικούς Taxisnet <https://www.aade.gr/> - Πολίτες/Εισόδημα/Δήλωση φορολογίας εισοδήματος Φ.Π.(Ε1-Ε2-Ε3).

**4.2.**Για τους **ΚΥΠΡΙΟΥΣ** πολίτες, απαιτούνται τα κάτωθι δικαιολογητικά:

**Για Εισοδήματα στην Κύπρο:** από το Τμήμα Φορολογίας στην Κύπρο (εισοδήματα από 01/01/2024 έως 31/12/2024) **των ΓΟΝΕΩΝ και των ΑΝΗΛΙΚΩΝ ΑΔΕΛΦΩΝ του φοιτητή.** **Συγκεκριμένα απαιτείται το έντυπο «Φορολογική Βεβαίωση» έτους 2024, από το τμήμα Φορολογίας του Υπουργείου Οικονομικών της Κύπρου.**

**Για Εισοδήματα στην Ελλάδα:** Πράξη Διοικητικού Προσδιορισμού Φόρου [εκκαθαριστικό σημείωμα - έντυπο ΦΕΦΠ 2024 (συνολικά 4 σελίδες) ] της αρμόδιας Δ.Ο.Υ. στην Ελλάδα, φορολογικού έτους 2024 των ΓΟΝΕΩΝ και των ΑΝΗΛΙΚΩΝ ΑΔΕΛΦΩΝ του φοιτητή. Σε περίπτωση που δεν υποβάλλεται φορολογική δήλωση στην Ελλάδα προσκομίζεται υπεύθυνη δήλωση των γονέων με γνήσιο υπογραφής ή του φοιτητή, μέσω της εφαρμογής GOV.GR, δηλώνοντας ότι «δεν υποβάλλουν φορολογική δήλωση στην Ελλάδα οι γονείς μου και τα ανήλικα αδέλφια μου»

**4.3.** Για τους πολίτες **ΚΑΤΟΙΚΟΥΣ ΕΞΩΤΕΡΙΚΟΥ (εκτός Κύπρου)** απαιτούνται:

**Για Εισοδήματα στην Αλλοδαπή :** Βεβαιώσεις εισοδημάτων **των ΓΟΝΕΩΝ και των ΑΝΗΛΙΚΩΝ ΑΔΕΛΦΩΝ του φοιτητή,**  από την αρμόδια αρχή της χώρας (εισοδήματα από 01/01/2024 έως 31/12/2024).

**Για Εισοδήματα στην Ελλάδα:** Πράξη Διοικητικού Προσδιορισμού Φόρου [εκκαθαριστικό σημείωμα - έντυπο ΦΕΦΠ 2024 (συνολικά 4 σελίδες) ] της αρμόδιας Δ.Ο.Υ. στην Ελλάδα, φορολογικού έτους 2024 των ΓΟΝΕΩΝ και των ΑΝΗΛΙΚΩΝ ΑΔΕΛΦΩΝ του φοιτητή. Σε περίπτωση που δεν υποβάλλεται φορολογική δήλωση στην Ελλάδα προσκομίζεται υπεύθυνη δήλωση των γονέων με γνήσιο υπογραφής ή του φοιτητή, μέσω της εφαρμογής GOV.GR, δηλώνοντας ότι «δεν υποβάλλουν φορολογική δήλωση στην Ελλάδα οι γονείς μου και τα ανήλικα αδέλφια μου»

***Οι φοιτητές των οποίων οι γονείς είναι διαζευγμένοι θα υποβάλλουν:*** Στην περίπτωση που οι γονείς είναι διαζευγμένοι και ο γονέας που έχει αναλάβει την γονική μέριμνα παραμένει άγαμος, θα προσκομίζεται δικαστική απόφαση διαζυγίου ή στη περίπτωση διαστάσεως των γονέων, η επιμέλεια των παιδιών θα πρέπει να αποδεικνύεται με δικαστική απόφαση (δεν γίνεται δεκτό ιδιωτικό συμφωνητικό που δεν έχει επικυρωθεί με δικαστική απόφαση). Από τα ανωτέρω δικαιολογητικά πρέπει να προκύπτει ο γονέας που έχει την επιμέλεια. Σε αντίθετη περίπτωση, θα υποβάλλονται υποχρεωτικώς εκκαθαριστικά σημειώματα εισοδήματος και των δύο γονέων.

***[το αρχείο που θα αναρτάται, πρέπει να έχει τη μορφή ενός [1] ενιαίου ηλεκτρονικού αρχείου (όχι κάθε σελίδα ξεχωριστά), να έχει η κάθε όψη τον ορθό προσανατολισμό (όχι ανάποδα ή πλάγια) και να έχει το όνομα: ΕΚΚΑΘΑΡΙΣΤΙΚΟ ΕΦΟΡΙΑΣ ΓΟΝΕΩΝ-ΑΝΗΛΙΚΩΝ ΑΔΕΛΦΩΝ )***

***5. Πράξη Διοικητικού Προσδιορισμού Φόρου [εκκαθαριστικό σημείωμα - έντυπο ΦΕΦΠ 2024 (συνολικά 4 σελίδες)] της αρμόδιας Δ.Ο.Υ., φορολογικού έτους 2024 του ΦΟΙΤΗΤΗ.***

**5.1.** Για τους **ΕΛΛΗΝΕΣ** πολίτεςεκδίδεται ηλεκτρονικά σε μορφή PDF, με τους κωδικούς Taxisnet <https://www.aade.gr/> - Πολίτες/Εισόδημα/Δήλωση φορολογίας εισοδήματος Φ.Π.(Ε1-Ε2-Ε3).

**5.1.1.** Για άγαμους φοιτητές κάτω των 25 χρονών απαιτείται: η Πράξη Διοικητικού Προσδιορισμού Φόρου (εκκαθαριστικό σημείωμα - έντυπο ΦΕΦΠ 2024) της αρμόδιας Δ.Ο.Υ., φορολογικού έτους 2024 του φοιτητή ΚΑΙ Σε περίπτωση, που ο φοιτητής δεν υποχρεούται σε δήλωση εισοδήματος για το έτος 2024, τότε υποβάλλεται ΥΠΕΥΘΥΝΗ ΔΗΛΩΣΗ, μέσω της εφαρμογής GOV.GR, περί μη υποχρέωσης υποβολής φορολογικής δήλωσης για το συγκεκριμένο έτος.

**5.1.2.** Για έγγαμους φοιτητές απαιτείται εκκαθαριστικό σημείωμα - έντυπο ΦΕΦΠ 2024του ίδιου, του/της συζύγου του/της και των ανήλικων τέκνων του/της.

***Επανυποβάλλεται το εκκαθαριστικό σημείωμα - έντυπο ΦΕΦΠ 2024 του ίδιου, του/της συζύγου του/της και των ανήλικων τέκνων του/της, όπως ακριβώς υποβλήθηκε και στο προηγούμενο πεδίο 4.***

**5.1.3.** Για άγαμους φοιτητές οι οποίοι είναι 25 χρονών και άνω απαιτείται το εκκαθαριστικό σημείωμα - έντυπο ΦΕΦΠ 2024 μόνο του φοιτητή και σε αυτή την περίπτωση το ανώτατο όριο εισοδήματος είναι : βλέπε ΠΙΝΑΚΑΣ 1: ΟΡΙΟ ΕΙΣΟΔΗΜΑΤΟΣ-Άγαμοι φοιτητές (25 και άνω)

***Επανυποβάλλεται το εκκαθαριστικό σημείωμα - έντυπο ΦΕΦΠ 2024 του φοιτητή, όπως ακριβώς υποβλήθηκε και στο προηγούμενο πεδίο 4.***

**5.2.** Για τους **ΚΥΠΡΙΟΥΣ** πολίτες, απαιτούνται τα κάτωθι δικαιολογητικά:

**Για Εισοδήματα στην Κύπρο:** από το Τμήμα Φορολογίας στην Κύπρο (εισοδήματα από 01/01/2024 έως 31/12/2024) του ΦΟΙΤΗΤΗ . Συγκεκριμένα απαιτείται το έντυπο «Φορολογική Βεβαίωση» έτους 2024, από το τμήμα Φορολογίας του Υπουργείου Οικονομικών της Κύπρου.

**Για Εισοδήματα στην Ελλάδα:** Πράξη Διοικητικού Προσδιορισμού Φόρου [εκκαθαριστικό σημείωμα - έντυπο ΦΕΦΠ 2024 (συνολικά 4 σελίδες) ] της αρμόδιας Δ.Ο.Υ. στην Ελλάδα, φορολογικού έτους 2024 του ΦΟΙΤΗΤΗ. Σε περίπτωση που δεν υποβάλλεται φορολογική δήλωση στην Ελλάδα προσκομίζεται υπεύθυνη δήλωση του φοιτητή, μέσω της εφαρμογής GOV.GR, δηλώνοντας ότι «δεν υποβάλλω φορολογική δήλωση στην Ελλάδα».

**5.3.** Για τους πολίτες **ΚΑΤΟΙΚΟΥΣ ΕΞΩΤΕΡΙΚΟΥ (εκτός Κύπρου)** απαιτούνται:

Βεβαιώσεις εισοδημάτων **του ίδιου του ΦΟΙΤΗΤΗ,**  από την αρμόδια αρχή της χώρας (εισοδήματα από 01/01/2024 έως 31/12/2024).

**Για Εισοδήματα στην Αλλοδαπή :** Βεβαιώσεις εισοδημάτων του ΦΟΙΤΗΤΗ, από την αρμόδια αρχή της χώρας (εισοδήματα από 01/01/2024 έως 31/12/2024).

**Για Εισοδήματα στην Ελλάδα:** Πράξη Διοικητικού Προσδιορισμού Φόρου [εκκαθαριστικό σημείωμα - έντυπο ΦΕΦΠ 2024 (συνολικά 4 σελίδες) ] της αρμόδιας Δ.Ο.Υ. στην Ελλάδα, φορολογικού έτους 2024 του ΦΟΙΤΗΤΗ. Σε περίπτωση που δεν υποβάλλεται φορολογική δήλωση στην Ελλάδα προσκομίζεται υπεύθυνη δήλωση του φοιτητή, μέσω της εφαρμογής GOV.GR, δηλώνοντας ότι «δεν υποβάλλω φορολογική δήλωση στην Ελλάδα»

***[το αρχείο που θα αναρτάται, πρέπει να έχει τη μορφή ενός [1] ενιαίου ηλεκτρονικού αρχείου (όχι κάθε σελίδα ξεχωριστά), να έχει η κάθε όψη τον ορθό προσανατολισμό (όχι ανάποδα ή πλάγια) και να έχει το όνομα: ΕΚΚΑΘΑΡΙΣΤΙΚΟ ΕΦΟΡΙΑΣ ΦΟΙΤΗΤΗ )***

***6. Φορολογική Δήλωση Εισοδήματος 2024 – Έντυπο Ε1 του 2024 (συνολικά 9 σελίδες).***

Αφορά στους γονείς ή- και στους φοιτητές που είναι υπόχρεοι σε υποβολή φορολογικής δήλωσης για το έτος 2024.

*[****το αρχείο που θα αναρτάται, πρέπει να έχει τη μορφή ενός [1] ενιαίου ηλεκτρονικού αρχείου (όχι κάθε σελίδα ξεχωριστά), να έχει η κάθε όψη τον ορθό προσανατολισμό (όχι ανάποδα ή πλάγια) και να έχει το όνομα: ΔΗΛΩΣΗ ΕΙΣΟΔΗΜΑΤΟΣ – ΕΝΤΥΠΟ Ε1]***

**Επιπλέον δικαιολογητικά** (μόνο για όσους εμπίπτουν στις παρακάτω κατηγορίες):

**7. Βεβαίωση Σπουδών του/της αδελφού/ής** του/της φοιτητή/τριας, εφόσον είναι φοιτητής/τρια για το τρέχον ακαδημαϊκό έτος 2025-2026.

*[****το αρχείο που θα αναρτάται, πρέπει να έχει τη μορφή ενός [1] ενιαίου ηλεκτρονικού αρχείου (όχι κάθε σελίδα ξεχωριστά), να έχει η κάθε όψη τον ορθό προσανατολισμό (όχι ανάποδα ή πλάγια) και να έχει το όνομα: ΒΕΒΑΙΩΣΗ ΣΠΟΥΔΩΝ ΑΔΕΛΦΟΥ/ΗΣ]***

**8. Βεβαίωση Επιδότησης Ανεργίας.**

Από το υποκατάστημα του Οργανισμού Απασχόλησης Εργατικού Δυναμικού (ΟΑΕΔ) στα μητρώα του οποίου είναι εγγεγραμμένος ο ίδιος, ο γονέας του ή ο/η σύζυγος του.

***[το αρχείο που θα αναρτάται, πρέπει να έχει τη μορφή ενός [1] ενιαίου ηλεκτρονικού αρχείου (όχι κάθε σελίδα ξεχωριστά), να έχει η κάθε όψη τον ορθό προσανατολισμό (όχι ανάποδα ή πλάγια) και να έχει το όνομα: ΒΕΒΑΙΩΣΗ ΑΝΕΡΓΙΑΣ]***

**9. Πιστοποιητικό της Ανώτατης Συνομοσπονδίας Πολυτέκνων Ελλάδος** σε ισχύ, που αποδεικνύει την πολυτεκνική ιδιότητα του φοιτητή.

Εάν ο φοιτητής εμπίπτει στις ακόλουθες κατηγορίες : α) «Φοιτητές που είναι πολύτεκνοι, κατά την έννοια του άρθρου 1 του ν. 1910/1944 (Α 229), όπως αντικαταστάθηκε με την παράγραφο 1 του άρθρου 6 του ν. 3454/2006 (Α 75), και τέκνα αυτών. Η πολυτεκνική ιδιότητα διατηρείται ισοβίως σύμφωνα με τα οριζόμενα στην παράγραφο 3 του άρθρου 6 του ν. 3454/2006 (Α 75). β) Φοιτητές που φέρουν την ιδιότητα του γονέα ή του τέκνου πολυμελούς οικογένειας με τρία ζώντα τέκνα από νόμιμο γάμο ή νομιμοποιηθέντα ή νομίμως αναγνωρισθέντα ή υιοθετηθέντα.

*[****το αρχείο που θα αναρτάται, πρέπει να έχει τη μορφή ενός [1] ενιαίου ηλεκτρονικού αρχείου (όχι κάθε σελίδα ξεχωριστά), να έχει η κάθε όψη τον ορθό προσανατολισμό (όχι ανάποδα ή πλάγια) και να έχει το όνομα: ΠΙΣΤΟΠΟΙΗΤΙΚΟ ΠΟΛΥΤΕΚΝΙΑΣ]***

**10. Πιστοποιητικό Υγειονομικής Επιτροπής, σύμφωνα με το εκάστοτε ισχύον σύστημα πιστοποίησης αναπηρίας,** το οποίο υφίσταται εν ισχύ κατά το έτος υποβολής της αίτησης.

Εάν ο φοιτητής εμπίπτει στις ακόλουθες κατηγορίες: «α) Φοιτητές με γονείς, τέκνα, αδέλφια, συζύγους που είναι τυφλοί ή κωφάλαλοι ή νεφροπαθείς, που υποβάλλονται σε αιμοκάθαρση ή πάσχουν από μυϊκή δυστροφία Duchenne ή ανήκουν στην κατηγορία ατόμων ειδικών αναγκών επειδή έχουν κινητικά προβλήματα οφειλόμενα σε αναπηρία άνω του 67%, και β) οι πάσχοντες από τις σοβαρές ασθένειες που προβλέπονται στις διατάξεις του άρθρου 35 του ν. 3794/2009 (Α.156)». Αν το πιστοποιητικό Υγειονομικής Επιτροπής δεν διασαφηνίζει τα κινητικά προβλήματα, αλλά μόνο αναπηρία άνω του 67%, τότε συμπληρωματικά απαιτείται ιατρική γνωμάτευση από Δημόσιο Νοσοκομείο, με υπογραφή και σφραγίδα Διευθυντού είτε Κλινικής Ε.Σ.Υ. ή Εργαστηρίου ή Πανεπιστημιακού Τμήματος αντίστοιχα, που θα βεβαιώνει ότι η συγκεκριμένη αναπηρία που πιστοποιείται από την Υγειονομική Επιτροπή προκαλεί η συνδέεται με σοβαρά κινητικά προβλήματα

***[το αρχείο που θα αναρτάται, πρέπει να έχει τη μορφή ενός [1] ενιαίου ηλεκτρονικού αρχείου (όχι κάθε σελίδα ξεχωριστά), να έχει η κάθε όψη τον ορθό προσανατολισμό (όχι ανάποδα ή πλάγια) και να έχει το όνομα: ΠΙΣΤΟΠΟΙΗΤΙΚΟ ΥΓΕΙΟΝΟΜΙΚΗΣ ΕΠΙΤΡΟΠΗΣ]***

**11. Ληξιαρχική πράξη θανάτου του αποβιώσαντος γονέα.**

Εάν ο φοιτητής εμπίπτει στην ακόλουθη κατηγορία: «Απορφανισθέντες φοιτητές από τον ένα ή και από τους δύο γονείς, εφόσον δεν έχουν υπερβεί το 25ο έτος της ηλικίας τους».

***[το αρχείο που θα αναρτάται, πρέπει να έχει τη μορφή ενός [1] ενιαίου ηλεκτρονικού αρχείου (όχι κάθε σελίδα ξεχωριστά), να έχει η κάθε όψη τον ορθό προσανατολισμό (όχι ανάποδα ή πλάγια) και να έχει το όνομα: ΛΗΞΙΑΡΧΙΚΗ ΠΡΑΞΗ ΘΑΝΑΤΟΥ]***

**12. Διαζευκτήριο των γονέων του φοιτητή -Επιμέλεια τέκνων.**

Οι φοιτητές, των οποίων οι γονείς είναι διαζευγμένοι, θα υποβάλλουν επίσημα επικυρωμένη δικαστική απόφαση διαζυγίου και επιμέλεια τέκνων.

*[****το αρχείο που θα αναρτάται, πρέπει να έχει τη μορφή ενός [1] ενιαίου ηλεκτρονικού αρχείου (όχι κάθε σελίδα ξεχωριστά), να έχει η κάθε όψη τον ορθό προσανατολισμό (όχι ανάποδα ή πλάγια) και να έχει το όνομα: ΔΙΑΖΕΥΚΤΗΡΙΟ-ΕΠΙΜΕΛΕΙΑ]***

**13. Ακαδημαϊκή Ταυτότητα και από τις δύο όψεις, αφορά μόνο Μεταπτυχιακούς Φοιτητές και Υποψήφιους Διδάκτορες.**

***[το αρχείο που θα αναρτάται, πρέπει να έχει τη μορφή ενός [1] ενιαίου ηλεκτρονικού αρχείου (όχι κάθε σελίδα ξεχωριστά), να έχει η κάθε όψη τον ορθό προσανατολισμό (όχι ανάποδα ή πλάγια) και να έχει το όνομα: ΑΚΑΔΗΜΑΪΚΗ ΤΑΥΤΟΤΗΤΑ]***

**14. Βεβαίωση διαμονής σε εστία.**

**15. Λοιπά δικαιολογητικά.**

Η υπηρεσία δύναται να ζητά και άλλα κατά την κρίση της αποδεικτικά στοιχεία για την οικονομική και περιουσιακή κατάσταση του ενδιαφερόμενου, προκειμένου να αποφανθεί αν δικαιούται ή όχι δωρεάν σίτισης. Στο συγκεκριμένο πεδίο υποβάλλονται δικαιολογητικά που δεν συμπεριλαμβάνονται στα παραπάνω πεδία.

**Επισημαίνεται ότι :**

* Η υποβολή της αίτησης έχει ισχύ και αξιολογείται, μόνο εφόσον σε αυτήν έχουν επισυναφθεί σωστά όλα τα υποχρεωτικά δικαιολογητικά σε ηλεκτρονική μορφή (αρχεία **PDF ή JPG**).
* Αιτήσεις που παραμένουν σε κατάσταση «Πρόχειρο» και δεν έχουν υποβληθεί εντός των καθορισμένων ημερομηνιών, δεν λαμβάνονται υπόψη και δεν αξιολογούνται.
* Τα επιπλέον δικαιολογητικά επισυνάπτονται και αξιολογούνται, εφόσον οι φοιτητές ανήκουν σε ειδική κατηγορία και πληρούν τις προϋποθέσεις που ορίζονται γι’ αυτά.

**Π ρ ο σ ο χ ή:**

- Για όσο χρονικό διάστημα η αίτηση είναι σε κατάσταση **«Πρόχειρο»** μπορείτε να την τροποποιήσετε.

- Με την ολοκλήρωση υποβολής, η αίτησής σας θα είναι σε κατάσταση: **«Οριστικοποιημένο από το φοιτητή»** και δεν επιδέχεται τροποποιήσεων.

- Εάν κατά την επεξεργασία της αίτησής σας, από το Τμήμα Οικονομικής Υποστήριξης Φοιτητών Σίτισης-Στέγασης, προκύψουν εκκρεμότητες, θα δείτε την κατάσταση της αίτησης να γίνεται: **«Επανυποβολή με δικαιολογητικά σε ηλεκτρονική μορφή»**

- Στην περίπτωση που ζητηθεί διόρθωση / προσθήκη δικαιολογητικών , η κατάσταση αίτησης θα είναι : **«Επανυποβολή με δικαιολογητικά σε ηλεκτρονική μορφή», τότε** πρέπει οπωσδήποτε, μετά την επισύναψη των απαιτούμενων δικαιολογητικών, να γίνει **ΕΚ ΝΕΟΥ ΥΠΟΒΟΛΗ**.

**-** Εάν η αίτησή σας είναι πλήρης μετά την επεξεργασία της από το αρμόδιο Τμήμα θα δείτε την κατάσταση να γίνεται:

**«Προσωρινή έγκριση».** *Η προσωρινή έγκριση αφορά μόνο στην επισύναψη των σωστών δικαιολογητικών.*

- Μόνο μετά τον τελικό έλεγχο της αίτησής σας, από την Επιτροπή της Φοιτητικής Μέριμνας, θα δείτε την κατάστασή της να γίνεται: **«Εγκρίθηκε»** ώστε να μπορείτε να σιτιστείτεή **«Απορρίφθηκε».**

Για τη σίτιση στα εστιατόρια του Πανεπιστημίου, απαιτείται η επίδειξη της ακαδημαϊκής ταυτότητας. Η ταυτότητα σαρώνεται στα ειδικά μηχανήματα των εστιατορίων, προκειμένου να επιβεβαιωθεί η εγκυρότητα του δικαιώματος σίτισης.

**Ηλεκτρονικό Ταχυδρομείο Τμήματος Οικονομικής Υποστήριξης Φοιτητών Σίτισης-Στέγασης (email)** : merimna@uniwa.gr